**นโยบายของผู้บริหารท้องถิ่น**

**นโยบายเศรษฐกิจ**

- เร่งรัดการเบิกจ่ายงบประมาณให้ทันต่อเหตุการณ์ เพื่อกระตุ้นเศรษฐกิจ

- การรักษาระเบียบวินัยทางการเงิน การคลัง ให้เป็นไปโดยความถูกต้อง รัดกุม และเหมาะสม

- ปรับลดรายจ่ายที่ไม่จำเป็น และนำงบประมาณที่ปรับลดไปจัดทำโครงการที่สามารถกระตุ้นเศรษฐกิจ

- ปรับปรุงและเร่งรัดการจัดเก็บภาษีให้ครอบคลุม ทั่วถึง และเป็นธรรม

- มีส่วนร่วมในการส่งเสริมอาชีพให้เกิดรายได้ของประชาชน

**นโยบายการสร้างรายได้**

- ให้การสนับสนุนและผลักดันให้มีกระบวนการสร้างรายได้ให้กับประชาชนทุกระดับ ร่วมกับหน่วยงานที่เกี่ยวข้องทั้งภาครัฐบาล และภาคเอกชน ที่ขอความร่วมมือกับท้องถิ่น

- ส่งเสริม ด้านการเกษตรกรรม ด้านอุตสาหกรรม ด้านการบริการและการท่องเที่ยว ร่วมกับหน่วยงานที่เกี่ยวข้องทั้งภาครัฐบาล และภาคเอกชน ที่ขอความร่วมมือกับท้องถิ่น

**นโยบายด้านการคมนาคม**

- ส่งเสริมการพัฒนาโครงสร้างพื้นฐาน

- ประสานงานในการพัฒนาระบบสื่อสารโทรคมนาคมให้ทั่วถึง เพื่อประโยชน์ในการรับและส่งสารสนเทศและความรู้ไปสู่ประชาชน

- มีส่วนร่วมในการปรับปรุงและพัฒนาระบบคมนาคมให้เชื่อมต่อกันระหว่างตำบลอย่างมีประสิทธิภาพ สะดวก รวดเร็วและปลอดภัย

- สร้างความร่วมมือกับประชาชน เพื่อการคุ้มครองสิทธิ เสรีภาพ และความปลอดภัยในการคมนาคม

**นโยบายการพัฒนาแรงงาน**

- ส่งเสริมให้เอกชนมีส่วนร่วมในการพัฒนาทักษะฝีมือแรงงาน เพื่อเพิ่มคุณภาพแรงงานและยกระดับมาตรฐานฝีมือแรงงาน โดยประสานงานร่วมกับหน่วยงานของรัฐที่จะสนับสนุนมาตรการด้านต่างๆเพื่อให้การพัฒนาทักษะและฝีมิแรงงานสามารถตอบสนองความต้องการของแต่ละชุมชนได้อย่างเหมาะสมเพื่อลดปัญหาการว่างงาน และยกระดับคุณภาพชีวิตของประชาชนท้องถิ่นให้ดียิ่งขึ้น

**นโยบายด้านทรัพยากรธรรมชาติและสิ่งแวดล้อม**

- บริหารจัดการสิ่งแวดล้อม ทรัพยากรธรรมชาติแบบบูรณาการโดยยึดหลักธรรมาภิบาลและการมีส่วนร่วมของประชาชน

- ส่งเสริมและสนับสนุนการมีส่วนร่วมของประชาชนและชุมชนในการควบคุมและกำจัดมลภาวะที่มีผลต่อสุขภาพ สวัสดิภาพ และคุณภาพชีวิตของประชาชน

**นโยบายด้านเสริมสร้างสังคมเข้มแข็ง**

พัฒนาคนให้สมบูรณ์ทั้งร่างกาย จิตใจและสติปัญญารวมทั้งเสริมสร้างสังคมให้เข้มแข็งและยั่งยืนเพื่อให้ประเทศไทยเป็นสังคมคุณภาพ สังคมคุณธรรม และสังคมที่สมดุล

**1 ด้านสาธารณสุขและสุขภาพ**

เป็นการดำเนินการร่วมกับหน่วยงานสาธารณสุข

- ส่งเสริมด้านการแพทย์แผนไทยและสมุนไพรเพื่อนำไปใช้ในระบบบริการสุขภาพอย่างมีคุณภาพและปลอดภัย

- จัดระบบการป้องกันและขจัดโรคติดต่ออันตราย การป้องกันอุบัติเหตุและอุบัติภัย การควบคุมการเพิ่มจำนวนผู้ป่วยเอดส์และดูแลผู้ป่วยเอดส์อย่างเหมาะสมพร้อมกับสนับสนุนการสร้างและเผยแพร่องค์ความรู้ด้านสุขภาพเร่งรัดกิจกรรมสร้างเสริมสุขภาพ การกีฬา และสนับสนุนให้เกิดองค์กรเครือข่ายควบคุมป้องกันโรคในทุกระดับ

**2 ด้านกีฬา**

เป็นการดำเนินการร่วมกับหน่วยงานส่งเสริมด้านการกีฬาทั้งภาครัฐและภาคเอกชน

- ส่งเสริมกิจกรรมกีฬาระดับชุมชนและโรงเรียนเพื่อส่งเสริมสุขภาพโดยสนับสนุนบทบาทของภาครัฐและภาคเอกชนให้มีส่วนร่วมในการพัฒนาการกีฬาของตำบล

**3 ด้านการป้องกันและปราบปรามยาเสพติด**

เป็นการดำเนินการร่วมกับหน่วยงานที่เกี่ยวข้อง

- ด้านการฟื้นฟูสภาพร่างกายและจิตใจของผู้เสพยาเสพติดโดยให้ผู้ติดยาเสพติดสามารถเข้ารับการบำบัดและฟื้นฟูสภาพได้ทันทีโดยไม่มีความผิดทางกฎหมายพร้อมกันนี้จะจัดให้มีระบบการบริการบำบัดและฟื้นฟู การฝึกอบรมด้านอาชีพ และการปรับสภาพแวดล้อมให้แก่ผู้เสพยาเสพติดอย่างทั่วถึง เพื่อให้ผู้เสพสามารถกลับเข้าสู่สังคมได้อย่างปกติสุข

**4 ด้านครอบครัว เด็ก เยาวชน สตรี และผู้สูงอายุ**

เป็นการดำเนินการร่วมกับหน่วยงานภาครัฐที่เกี่ยวข้องเป็นนโยบายในการสร้างครอบครัวให้อบอุ่นและเข้มแข็งเป็นหน่วยพื้นฐานในการฟื้นฟูเศรษฐกิจและเป็นภูมิคุ้มกันจากปัญหาสังคมแก่สมาชิกทุกวัยในครอบครัว ดังนี้

- ร่วมจัดตั้งศูนย์พัฒนาครอบครัวในชุมชนโดยการมีส่วนร่วมของบุคลากรในชุมชนเพื่อให้คำปรึกษาและบริการต่างๆเกี่ยวกับครอบครัว ทั้งด้านสุขภาพ และการวางแผนและแก้ไขปัญหาครอบครัว

- สนับสนุนให้มีศูนย์เลี้ยงเด็กก่อนวัยเรียนที่มีคุณภาพและได้มาตรฐานในชุมชน

- สอดส่องดูแลต่อผู้กระทำผิดที่ละเมิดสิทธิเด็กและกระทำทารุณกรรมต่อเด็กในทุกด้าน

- ร่วมส่งเสริมสิทธิ สถานภาพและบทบาทสตรี การพัฒนาศักยภาพของสตรีให้สามารถมีส่วนร่วมอย่างเต็มที่ในการพัฒนาชุมชนทั้งทางด้านเศรษฐกิจ สังคม และการเมือง

- ยกย่องผู้สูงอายุโดยการสร้างโครงข่ายความปลอดภัยทางสังคมสำหรับผู้สูงอายุ พัฒนาบริการสุขภาพอนามัย รวมทั้งนำประสบการณ์และภูมิปัญญาของผู้สูงอายุมาช่วยในการพัฒนาสังคม

**5. ด้านการส่งเสริมผู้ด้อยโอกาส**

⮊ ให้การสงเคราะห์และสนับสนุนการพัฒนาอย่างมีส่วนร่วมแก่ผู้ยากไร้ ผู้พิการหรือทุพพลภาพและผู้ด้อยโอกาสให้มีคุณภาพชีวิตที่ดี

⮊ สนับสนุนองค์กรสาธารณกุศลเพื่อการบรรเทาสาธารณภัย และสงเคราะห์ผู้ประสบภัยในระดับชาติและในระดับชุมชน

**นโยบายการศึกษา ศาสนา และวัฒนธรรม**

**1. ด้านการศึกษา**

- เตรียมความพร้อมการจัดการศึกษา ในการกระจายอำนาจให้กับองค์กรปกครองส่วนท้องถิ่น

- ส่งเสริมให้เกิดบูรณาการทางการศึกษา ศาสนา ศิลปวัฒนธรรมและกีฬา ในการให้การศึกษาอบรมแก่เด็กและเยาวชน

- มีส่วนร่วมในการปฏิรูปการเรียนรู้โดยยึดหลักผู้เรียนเป็นศูนย์กลาง หลักการเรียนรู้ด้วยตนเองและหลักการเรียนรู้ตลอดชีวิต เน้นพลังความคิดสร้างสรรค์ การสร้างนิสัยรักการอ่าน ศูนย์การเรียนรู้ชุมชน และสื่อการเรียนรู้ประเภทต่างๆอย่างทั่วถึง

**2. ด้านการศาสนา**

- ส่งเสริมและสนับสนุนให้มีการพัฒนาศาสนสถานให้สะอาด ร่มเย็น สงบสุข เพื่อให้เป็นประโยชน์ด้านจิตใจต่อชุมชน

- สนับสนุนให้เด็กและเยาวชนได้ศึกษาศาสนธรรม และร่วมประกอบพิธีกรรมทางศาสนามากขึ้นโดยเฉพาะกับสมาชิกในครอบครัว

- เอื้อให้ศาสนิกชนต่างศาสนาร่วมกิจกรรมบำเพ็ญประโยชน์ต่อส่วนรวม เพื่อความสมานฉันท์

**3. ด้านวัฒนธรรม**

- ส่งเสริมให้นักเรียนอนุรักษ์ เผยแพร่ และสืบสานศิลปวัฒนธรรมไทย

- พัฒนาแหล่งวัฒนธรรม ศิลปวัตถุ และโบราณสถาน ให้เป็นแหล่งเรียนรู้

- ประสานให้ประชาชนและเยาวชนมีบทบาทและกิจกรรมด้านศิลปวัฒนธรรมร่วมกับสถานศึกษาครอบครัว และชุมชน

**8. นโยบายความปลอดภัยของประชาชน**

ดำเนินการร่วมกับเจ้าหน้าที่รักษาความปลอดภัยและหน่วยงานที่เกี่ยวข้อง

- ดูแลให้ประชาชนมีความปลอดภัยในชีวิตและทรัพย์สิน โดยมุ่งเน้นมาตรการทั้งการป้องกันและการปราบปรามอาชญากรรมทุกประเภทพร้อมทั้งจัดระบบป้องกันสาธารณภัยและอุบัติภัยอย่างมีประสิทธิภาพทั่วถึงและทันท่วงที

- สนับสนุนให้ประชาชนมีส่วนร่วมในการป้องกันอาชญากรรมและสาธารณภัยในชุมชน

**9. นโยบายการบริหารราชการท้องถิ่น**

การบริหารราชการแบบมีส่วนร่วมของประชาชน มุ่งเพิ่มประสิทธิภาพของหน่วยงาน สร้างความโปร่งใส และการให้บริการประชาชน เพื่อสร้างความเป็นธรรมในสังคม ดังนี้

- ส่งเสริมให้ภาคเอกชนและประชาชนมีส่วนร่วมอย่างสำคัญในการบริหารราชการ เพื่อวางแนวทางดำเนินการให้ชัดเจนและต่อเนื่อง

- ปรับกระบวนการบริหารราชการโดยใช้เทคโนโลยีสารสนเทศ เพื่อให้ประชาชนได้รับบริการข้อมูลข่าวสารอย่างกว้างขวาง รวดเร็ว และเท่าเทียมกัน ให้เป็นไปตามพระราชบัญญัติข้อมูลข่าวสาร

- เร่งพัฒนาคุณภาพของพนักงานส่วนตำบล ให้มีทัศนคติที่เอื้อต่องานบริการประชาชน รวมทั้งทบทวนกฎหมาย ระเบียบ ขั้นตอน และวิธีปฏิบัติงาน เพื่อให้การบริหารราชการมีความยืดหยุ่นมีประสิทธิผล โปร่งใส ตรวจสอบได้ และมีการประเมินผลที่เป็นระบบและเป็นธรรม

- ให้ความสำคัญกับการจัดเก็บรายได้ของท้องถิ่น

- ส่งเสริมการกระจายอำนาจการปกครองจากส่วนกลางลงสู่ท้องถิ่น

- ร่วมส่งเสริมให้ประชาชนและองค์กรเอกชนมีส่วนร่วมในการปกครองส่วนท้องถิ่น รวมทั้งจัดให้มีการตรวจสอบและประเมินผลการบริหารราชการส่วนท้องถิ่น ตั้งแต่กระบวนการตัดสินใจ การกำหนดนโยบาย การจัดซื้อจัดจ้าง เพื่อความโปร่งใส มีประสิทธิภาพ และตอบสนองต่อความต้องการของประชาชนในท้องถิ่น

- ดำเนินมาตรการลงโทษทั้งทางวินัย ทางปกครอง ทางแพ่ง ทางอาญาและทางภาษี อย่างเด็ดขาด รวดเร็ว และเป็นธรรมแก่ผู้ทุจริตหรือมีส่วนปกป้องผู้ทุจริต

- ส่งเสริมและสนับสนุนการใช้มาตรการระงับข้อพิพาทนอกเหนือจากการระงับข้อพิพาทโดยศาล เพื่อให้เป็นเครื่องมือของประชาชน ผู้บริโภค ผู้ด้อยโอกาส และผู้เสียเปรียบ ให้มีโอกาสเข้าถึงและได้ใช้ประโยชน์ในการคุ้มครองและพิทักษ์สิทธิของตนเองมากขึ้น

- ส่งเสริมให้ชุมชน ประชาชน และเครือข่ายองค์กรประชาชนมีส่วนร่วมมากขึ้นในการะบวนการยุติธรรม